|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 30.06.2023.

|  |
| --- |
|  |

**Спољнотрговинска робна размена, за мај 2023.****Укупна спољнотрговинска робна размена Србије за период јануар-мај 2023. године износи:**– **29747,1 милионa долара – пад од 0,8% у односу на исти период претходне године;**– **27546,7 милиона евра – пораст од 1,2% у односу на исти период претходне године.****Извезено** је робе у вредности од **13042,2 милиона**, што је чини раст од 8,3% у односу на исти период претходне године, а **увезено** је робе у вредности од **16704,9 мил. долара**, што је за 6,9% мање него у истом периоду претходне године. **Извоз** робе, изражен у **еврима**, имао је вредност од **12079,5 милиона**, што је чини раст од 10,5% у поређењу са истим периодом претходне године. **Увоз** робе имао је вредност од **15467,2 милиона**, што представља смањење од 5,0% у односу на исти период прошле године. **Дефицит** износи **3662,7 мил. долара**, што чини **смањење од 37,9%** у односу на исти период претходне године. Изражен у еврима, дефицит износи **3387,7** милиона, што је **смањење од 36,7**% у поређењу са истим периодом претходне године.**Покривеност увоза извозом** је **78,1%** и већа је од покривености у истом периоду претходне године, када је износила 67,1%.Посматрано регионално, највеће учешће у извозу Србије имао је Регион Војводине (32,6%); следи Београдски регион (24,5%), Регион Шумадије и Западне Србије (20,6%), Регион Јужне и Источне Србије (19,2%), а око 3,2% извоза је неразврстано по територијама. Највеће учешће у увозу Србије имао је Београдски регион (42,0%); следе Регион Војводине (34,5%), Регион Шумадије и Западне Србије (12,8%), Регион Јужне и Источне Србије (8,4%), а око 2,3% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 63,1%(8234,0 мил. долара), следе роба за широку потрошњу, 25,1% (3275,6) и опрема, 11,7% (1532,2). Некласификована роба по намени износи 0,0% (0,4 мил. долара). У **структури увоза по намени производа** највише су заступљени производи за репродукцију, 57,9% (9665,6 мил. долара), следе роба за широку потрошњу, 18,9% (3163,1), и опрема, 11,1% (1851,5). Некласификована роба по намени износи 12,1% (2024,7 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 60,0% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 1917.7 | 1775.7 | Немачка  | 2137.6 | 1977.7 |
| Босна и Херцеговина  | 876.0 | 811.1 | Кина  | 1900.8 | 1759.7 |
| Италија  | 828.7 | 767.5 | Италија  | 1190.3 | 1101.3 |
| Мађарска  | 744.0 | 689.4 | Руска Федерација  | 1072.3 | 996.0 |
| Румунија  | 680.6 | 630.3 | Турска  | 792.8 | 734.3 |

Наш други по важности партнер јесу земље CEFTA, са којима имамо суфицит у размени од 1177,3 мил. долара, који је резултат углавном извоза: електричне енергије, житарица и производа од њих, пића, гвожђа и челика и друмских возила. Извоз Србије износи 1951,5 а увоз 774,2 мил. долара за посматрани период. Покривеност увоза извозом је 252,1%. Изражено у **еврима**, извоз износи 1806,6а увоз 717,6 мил. евра (суфицит је 1089,0 мил. евра, а покривеност увоза извозом 251,8%).Посматрано појединачно по земљама, највећи суфицит у размени остварен је са земљама из окружења: Црном Гором (извозе се електрична енергија и лекови за малопродају, а увозе се највише електрична енергија и сушено месо), Босном и Херцеговином (извозе се највише електрична енергија и гасна уља, а увози се електрична енергија и кокс и полукокс од каменог угља) и Северном Македонијом (извоз електричне енергије и електричних проводника, а увози се највише електрична енергија и катализатори на носачу). Од осталих земаља истиче се и суфицит са Румунијом, Словачком, Хрватском, Шведском, Великом Британијом, Чешком, Бугарском, Мађарском, Молдавијом. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Турском, Руском Федерацијом, Ираком, Италијом, Немачком, Белгијом, Аустријом, Холандијом, Индијом, Пољском, Данском, Грчком, Шпанијом, Републиком Корејом, Словенијом, Швајцарском ... **Према одсецима Стандардне међународне трговинске класификације (СМТК)**, извоз првих пет одсека чини 35,0% укупног извоза. Увоз првих пет одсека чини 25,1% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 12,2%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 1640.4 | 1518.9 | Електричне машине и апарати | 1046.8 | 969.2 |
| Металне руде и отпаци метала | 808.3 | 750.4 | Нафта, нафтини деривати | 939.6 | 869.2 |
| Електрична енергија | 791.1 | 734.1 | Природни гас | 897.3 | 832.7 |
| Погонске машине и уређаји | 718.2 | 664.9 | Друмска возила | 689.5 | 637.7 |
| Производи од каучука, нигде непоменути | 606.7 | 562.2 | Медицински и фармацеутски производи | 627.4 | 581.0 |
|  |  |  |  |  |  |

У **мају** 2023. годинеје извезено је робе у вредности од **2637,3 милиона долара**, што чини повећање од 4,6% у односу на исти месец претходне године. Увоз је износио **3449,0 милиона долара**,што је смањење од 8,4% у односу на исти месец претходне године.Изражено у еврима извезено је робе у вредности од **2417,2 милиона евра**, што чини повећање од 0,9% у односу на исти месец претходне године. Увоз је износио **3159,1 милиона евра**, што је смањење од 11,6% у односу на исти месец претходне године. Рачунато у доларима, десезонирани индекс мај 2023 / април 2023. године показује пад извоза за 0,3% и раст увоза за 1,8%. Рачунато у еврима, десезонирани индекс мај 2023 / април 2023. године показује пад извоза за 7,1% и раст увоза за 1,1%.Према Номенклатури статистике спољне трговине (**НССТ**) за месец ***мај***:На листи првих 5 производа у **извозу**, прво место заузима извоз *сетова проводника за авионе, возила и бродове* (157 мил. долара)*;* друго место припада извозу *електричне енергије* (102 мил. долара); на трећем месту је извоз *руде бакра и концентрата,* са 85 мил. долара*;* следиизвоз *нових спољних гума за аутомобиле,* са 58 мил. долара; последње место припада извозу *топло ваљаних производа од гвожђа и челика (котур.),* са 57 мил. долара.Листа првих 5 производа у **увозу** показује да је *сирова нафта* (151 мил. долара) наш први увозни производ; други по значају је увоз *природног гаса* (104 мил. долара); на трећем месту листе је увоз *лекова за малопродају* (99 мил. долара); следи увоз *електричне енергије* (60 мил. долара); последње место заузима увоз *аутомобила*, *дизел*, *преко 1500, али испод 2500 cm3* са 38 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |